Imtella' Lulju 4, 2020 - Aġġornata 4 Ta' Lulju, 2020 3:56pm L-Amministrur Appostoliku għal Għawdex, l-Isqof Mario Grech inħatar membru fuq il-kunsill pontifiċju għall-promozzjoni tal-għaqda tal-knejjes Insara. Il-ħatriet fuq dan il-kunsill pontifiċju saru llum mill-Papa Franġisku. Il-Kunsill Pontifiċju jaħdem biex jgħin il-Papa jkattar id-djalogu u għaqda bejn il-Knisja Kattolika u l-knejjes Insara l-oħra li primarjament huma l-Knisja Protestanta u l-Ortodossi. Il-kunsill pontifiċju huwa mmexxi mill-Kardinal Kurt Koch, u bħala membri għandu lill-Kardinal Joseph William Tobin, u tliet isqfijiet oħra inkluż l-Isqof Grech.